వినయ్ కోర్

వినయ్ విలాస్‌రావ్ కోర్ (సావ్కార్) (జననం 1971) మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు నాలుగుసార్లు ఎమ్మెల్యేగా ఎన్నికై సంప్రదాయేతర ఇంధనం & ఉద్యానవన, ఉపాధి హామీ శాఖ మంత్రిగా పని చేశాడు.
రాజకీయ జీవితం
వినయ్ కోర్ నేషనలిస్ట్ కాంగ్రెస్ పార్టీ ద్వారా రాజకీయాలలోకి వచ్చి 1999లో జరిగిన శాసనసభ ఎన్నికలలో పన్హాలా శాసనసభ నియోజకవర్గం నుండి ఎన్‌సీపీ అభ్యర్థిగా పోటీ చేసి ఎమ్మెల్యేగా ఎన్నికయ్యాడు. ఆయన ఆ తరువాత ఎన్‌సీపీని వీడి స్వంత పార్టీ జన్ సురాజ్య శక్తిని స్థాపించి 2004లో జరిగిన శాసనసభ ఎన్నికలలో పన్హాలా శాసనసభ నియోజకవర్గం నుండి జన్ సురాజ్య శక్తి అభ్యర్థిగా పోటీ చేసి రెండోసారి ఎమ్మెల్యేగా ఎన్నికయ్యాడు. 

వినయ్ కోర్ 2009లో జరిగిన శాసనసభ ఎన్నికలలో షాహువాడి శాసనసభ నియోజకవర్గం నుండి జన్ సురాజ్య శక్తి పార్టీ అభ్యర్థిగా పోటీ చేసి తన సమీప ప్రత్యర్థి శివసేన అభ్యర్థి సత్యజిత్  పాటిల్‌పై 8,311 ఓట్ల తేడాతో గెలిచి మూడోసారి ఎమ్మెల్యేగా ఎన్నికై అశోక్ చవాన్ మంత్రివర్గంలో 2008 డిసెంబర్ 8 నుండి 2009 నవంబర్ 6 వరకు సంప్రదాయేతర ఇంధనం & ఉద్యానవన, ఉపాధి హామీ శాఖ మంత్రిగా పని చేశాడు. ఆయన ఆ తరువాత  2014లో జరిగిన ఎన్నికలలో  శివసేన అభ్యర్థి సత్యజిత్  పాటిల్‌ చేతిలో 388 ఓట్ల స్వల్ప తేడాతో ఓడిపోయాడు.

వినయ్ కోర్ 2019లో జరిగిన శాసనసభ ఎన్నికలలో షాహువాడి శాసనసభ నియోజకవర్గం నుండి జన్ సురాజ్య శక్తి పార్టీ అభ్యర్థిగా పోటీ చేసి తన సమీప ప్రత్యర్థి శివసేన అభ్యర్థి సత్యజిత్  పాటిల్‌పై 27,863 ఓట్ల తేడాతో గెలిచి నాల్గొవసారి ఎమ్మెల్యేగా ఎన్నికయ్యాడు. ఆయన ఆ తరువాత  2024లో జరిగిన ఎన్నికలలో శివసేన (యుబిటి) అభ్యర్థి సత్యజిత్  పాటిల్‌పై 36,053 ఓట్ల తేడాతో గెలిచి ఐదోసారి ఎమ్మెల్యేగా ఎన్నికయ్యాడు. 
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2019 మహారాష్ట్ర శాసనసభ్యులు
వర్గం:2024 మహారాష్ట్ర శాసనసభ్యులు